Βερανζέρου 13, ΤΚ. 10677 Αθήνα **Αριθμ. Πρωτ. 89**

τηλ.: 2103648337

Αθήνα, 14/2/2023

Web: [www.instdrg.gr](http://www.instdrg.gr/)

e-mail: [contact@instdrg.gr](mailto:contact@instdrg.gr)

ΑΔΑΜ [23PROC012132447](https://cerpp.eprocurement.gov.gr/upgkimdis/protected/home.xhtml?cid=1)

Περιγραφή με όρους CPVS

[72262000-9]-Υπηρεσίες ανάπτυξης λογισμικού

72261000-2]-Υπηρεσίες υποστήριξης λογισμικού

[72212516-9]-Υπηρεσίες ανάπτυξης λογισμικού ανταλλαγής δεδομένων

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για σύναψη σύμβασης παροχής ανεξαρτήτων υπηρεσιών**

**ανάπτυξης και υποστήριξης λογισμικών στην εταιρεία με την επωνυμία**

**«ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ» (ΚΕΤΕΚΝΥ ΑΕ)**

# ΓΕΝΙΚΑ

Το **Κέντρο Τεκμηρίωσης και Κοστολόγησης Νοσηλευτικών Υπηρεσιών** (KETEKNY) – Ελληνικό Ινστιτούτο DRG, είναι ανώνυμη εταιρεία μη κερδοσκοπικού χαρακτήρα, η οποία ιδρύθηκε με τις διατάξεις του Ν. 4286/2014, όπως τροποποιήθηκε και ισχύει. Κύριος σκοπός του KETEKNY είναι η ανάπτυξη ενός αντικειμενικού, δίκαιου και διαφανούς συστήματος κοστολόγησης και αποζημίωσης νοσοκομειακών υπηρεσιών που βασίζεται στις Διαγνωστικά Ομοιογενείς Ομάδες (Diagnosis Related Groups, DRG).

Το KETEKNY ενδιαφέρεται να συνάψει σύμβαση παροχής υπηρεσιών με **έναν/μία (1) συνεργάτη/συνεργάτρια,** με αντικείμενο

α) το σχεδιασμό, την ανάπτυξη και τη διαχείριση λογισμικών

β) την κατάρτιση των εγχειριδίων χρήσης των λογισμικών

β) την τεχνική υποστήριξη των λογισμικών

γ) την εκπαίδευση και υποστήριξη των χρηστών των λογισμικών

δ) την υποστήριξη του Πληροφοριακού Υποσυστήματος του Συ.Κ.Ν.Υ. και του ΚΕ.ΤΕ.Κ.Ν.Υ.

Για το λόγο αυτό

**ΚΑΛΟΥΜΕ**

Όποιον ενδιαφέρεται να συμμετάσχει στη διαδικασία επιλογής για τη σύναψη σύμβασης ανεξαρτήτων υπηρεσιών ανάπτυξης και υποστήριξης λογισμικών του ΚΕΤΕΚΝΥ για το χρονικό διάστημα δώδεκα (12) μηνών και μέχρι του ποσού των 24.000 ευρώ, πλέον ΦΠΑ.

Ο/η ενδιαφερόμενος/η μπορεί να υποβάλει αίτηση εκδήλωσης ενδιαφέροντος, τεχνική προσφορά και αναλυτικό βιογραφικό σύμφωνα με την παρούσα.

Η διαδικασία ανάθεσης θα γίνει μετά τον έλεγχο και αξιολόγηση των προσφορών για παροχή ανεξαρτήτων υπηρεσιών για το χρονικό διάστημα δώδεκα (12) μηνών από την υπογραφή της σύμβασης και μέχρι του ποσού των 24.000 ευρώ. Στο ποσό αυτό θα συμπεριλαμβάνονται οι κρατήσεις φόρων και τα τέλη που αναλογούν.

Κριτήριο για την ανάθεση της υπηρεσίας είναι βάσει ποιοτικών κριτηρίων. Προσφορά που θα είναι αόριστη, ανεπίδεκτη εκτίμησης ή που θα παρουσιάζει ουσιώδεις αποκλίσεις από το απαιτούμενο αντικείμενο /διάρκεια θα απορρίπτεται.

Ο/η ανάδοχος σε περίπτωση που θα επιλεγεί, υπογράφει σχετική σύμβαση με τον Διευθύνοντα Σύμβουλο, και συνεργάζεται με την Προϊσταμένη της Διεύθυνσης Πληροφορικής και Δεδομένων.

# ΕΛΑΧΙΣΤΑ ΑΠΑΙΤΟΥΜΕΝΑ ΠΡΟΣΟΝΤΑ

**Ο ενδιαφερόμενος θα πρέπει να διαθέτει :**

1. Πτυχίο ανωτέρας σχολής
2. Καλή γνώση της αγγλικής γλώσσας
3. Εμπειρία τουλάχιστον 10 ετών στην ανάπτυξη και υποστήριξη λογισμικών και δικτύων, στην εγκατάσταση λογισμικών, στο έλεγχο υπολογιστικών συστημάτων
4. Γνώση προγραμματισμού σε vb.net, c based, bash, python, html, css, php, VueJS frameworks, Javascript
5. Γνώση βάσεων δεδομένων MySQL, MSSQL, sqlite, firestore

# Τα ελάχιστα απαιτούμενα προσόντα αποτελούν τις ελάχιστες απαιτήσεις συμμετοχής στην παρούσα πρόσκληση και στην περίπτωση που ο ενδιαφερόμενος δεν τα διαθέτει, η πρόταση του αποκλείεται από την μετέπειτα διαδικασία αξιολόγησης και δεν βαθμολογείται.

**ΠΑΡΑΔΟΤΕΑ**

Μηνιαίες εκθέσεις πεπραγμένων.

# ΑΞΙΟΛΟΓΗΣΗ ΠΡΟΣΦΟΡΩΝ

Η παραλαβή και αξιολόγηση των προσφορών θα γίνει από την Επιτροπή Αξιολόγησης .

Η ανάθεση των υπηρεσιών πραγματοποιείται αποκλειστικά και μόνο βάσει των κάτωθι ποιοτικών κριτηρίων:

|  |  |  |
| --- | --- | --- |
| ΚΡΙΤΗΡΙΟ | ΠΕΡΙΓΡΑΦΗ | ΣΥΝΤΕΛΕΣΤΗΣ ΒΑΡΥΤΗΤΑΣ |
| 1 | ΟΛΟΚΛΗΡΩΜΕΝΗ ΑΝΤΙΛΗΨΗ ΤΟΥ ΥΠΟΨΗΦΙΟΥ ΓΙΑ ΤΟ ΕΡΓΟ ΛΑΜΒΑΝΟΜΕΝΟΥ ΥΠΟΨΗ ΤΗΝ ΑΝΑΠΤΥΞΗ ΛΟΓΙΣΜΙΚΩΝ ΔΕΔΟΜΕΝΩΝ ΥΓΕΙΑΣ | 50% |
| 2 | ΜΕΘΟΔΟΛΟΓΙΑ ΓΙΑ ΤΗΝ ΥΛΟΠΟΙΗΣΗ ΤΟΥ ΕΡΓΟΥ | 30% |
| 3 | ΠΡΟΣΘΕΤΕΣ ΥΠΗΡΕΣΙΕΣ ΤΟΥ ΑΝΑΔΟΧΟΥ | 20% |
| ΣΥΝΟΛΟ |  | 100% |

Η επικρατέστερη προσφορά είναι αυτή που συγκεντρώνει τον μεγαλύτερο συντελεστή βαρύτητας.

**ΤΟΠΟΣ ΠΑΡΟΧΗΣ ΥΠΗΡΕΣΙΩΝ**

Η παροχή των ως άνω υπηρεσιών θα λαμβάνει χώρα στα γραφεία του KETEKNY με φυσική παρουσία καθημερινά .

# ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ-ΠΡΟΣΦΟΡΑΣ

O/η ενδιαφερόμενος/η καλείται να υποβάλεi την αίτηση-προσφορά του/της, **αποκλειστικά**,με ηλεκτρονικό τρόπο, στη διεύθυνση [hr@instdrg.gr](mailto:hr@instdrg.gr) **μέχρι την 20/02/2023 και ώρα 16:00.**

Η ανάθεση των υπηρεσιών θα γίνει με απόφαση του Διευθύνοντος Συμβούλου του ΚΕΤΕΚΝΥ ΑΕ , σύμφωνα με εξουσιοδότηση που του έχει δώσει το ΔΣ, ύστερα από την αξιολόγηση των προσφορών. Ο υποψήφιος με την ψηλότερη βαθμολογία, θα κληθεί να υπογράψει σχετική σύμβαση και να προσκομίσει αποδεικτικά της εμπειρίας και αντίγραφα των πτυχίων του.

Στο ηλεκτρονικό μήνυμα θα πρέπει να αναγράφεται η φράση «Συμμετοχή στην πρόσκληση εκδήλωσης ενδιαφέροντος για τη σύναψη συμβάσεως παροχής υπηρεσιών **ανάπτυξης και υποστήριξης λογισμικών** στην εταιρεία με την επωνυμία «ΚΕΝΤΡΟ ΤΕΚΜΗΡΙΩΣΗΣ ΚΑΙ ΚΟΣΤΟΛΟΓΗΣΗΣ ΝΟΣΟΚΟΜΕΙΑΚΩΝ ΥΠΗΡΕΣΙΩΝ ΑΕ» (ΚΕΤΕΚΝΥ ΑΕ)

Το μήνυμα θα πρέπει να περιλαμβάνει:

Το μήνυμα θα πρέπει να περιλαμβάνει:

1. Αίτηση- Τεχνική Προσφορά για το έργο ενδιαφέροντος, σύμφωνα με την παρούσα και αποδεικτικά όσων αναφέρονται στην τεχνική προσφορά
2. Βιογραφικό σημείωμα

3) Υπεύθυνη Δήλωση (της παρ. 4 του Άρθρου 8 του Ν. 1599/1986 όπως ισχύει) για την οποία δεν απαιτείται θεώρηση γνησίου υπογραφής, στην οποία θα αναγράφονται τα στοιχεία της Πρόσκλησης και θα δηλώνεται ότι ο/η προσφέρων/ουσα:

α. Δεν έχει σε βάρος του/της τελεσίδικη καταδικαστική απόφαση για έναν από τους λόγους που ορίζονται στην παρ. 1 του άρθρου 73 του Ν. 4412/2016, όπως ισχύει,

β. Δεν τελεί σε πτώχευση ούτε σε διαδικασία κήρυξης πτώχευσης κ.λ.π,

γ. Είναι φορολογικά και ασφαλιστικά ενήμερος/η ως προς τις υποχρεώσεις του/της,

δ. Αναλαμβάνει την υποχρέωση για την έγκαιρη και προσήκουσα προσκόμιση των δικαιολογητικών, από τα οποία θα προκύπτουν τα όσα αναφέρονται στην υπεύθυνη δήλωση, εφόσον αυτά ζητηθούν από το ΚΕΤΕΚΝΥ ΑΕ,

ε. Παραιτείται από κάθε δικαίωμα αποζημίωσής του/της που απορρέει από οποιαδήποτε απόφαση της Αναθέτουσας Αρχής, ιδίως λόγω αναβολής, ματαίωσης ή ακύρωσης της διαδικασίας ανάθεσης,

στ. Μελέτησε και αποδέχεται πλήρως και ανεπιφύλακτα τους όρους και τις προδιαγραφές της παρούσας και δεσμεύεται πως θα εκτελέσει τη σύμβαση σύμφωνα με αυτούς (τους όρους),

ζ. Δεσμεύεται ότι καλύπτει πλήρως τους όρους και τις προδιαγραφές, όπως αναλύονται στην παρούσα πρόσκληση,

η. Συγκατατίθεται στην επεξεργασία των προσωπικών του δεδομένων για τον σκοπό του έργου που περιγράφεται στην παρούσα Πρόσκληση σύμφωνα με τον Ν. 4624/2019 (ΦΕΚ 137Α’/29-8-2019), όπως ισχύει,

θ. Συγκατατίθεται να γίνει επεξεργασία των προσωπικών του/της δεδομένων από το ΚΕΤΕΚΝΥ για τους σκοπούς της παρούσας,

ι. όλα τα υποβαλλόμενα στοιχεία είναι ακριβή και αληθή και αποδέχεται ανεπιφύλακτα τους όρους και προδιαγραφές της παρούσας Πρόσκλησης, χωρίς όρους ή αιρέσεις.

**ΑΠΟΦΑΣΗ ΑΝΑΘΕΣΗΣ –ΥΠΟΓΡΑΦΗ ΣΥΜΒΑΣΗΣ- ΤΜΗΜΑΤΙΚΕΣ ΠΛΗΡΩΜΕΣ**

1. Η ανάθεση θα γίνει με απόφαση του Διευθύνοντος Συμβούλου κατόπιν σχετικής εξουσιοδοτήσεως του από το ΔΣ στον ανάδοχο με τον υψηλότερο συντελεστή βαρύτητας, σύμφωνα με τα ανωτέρω. Ο ανάδοχος που θα προκύψει θα υπογράψει σχετική σύμβαση με το ΚΕΤΕΚΝΥ ΑΕ. Για την υπογραφή της σύμβασης, ο ανάδοχος θα πρέπει να υποβάλει στο ΚΕΤΕΚΝΥ ΑΕ τα απαραίτητα δικαιολογητικά σύμφωνα με τις απαιτήσεις του νόμου.

2. Η διάρκεια της σύμβασης ορίζεται από την ημερομηνία υπογραφής της σύμβασης και για δώδεκα(12) μήνες με συνολική αμοιβή το ποσό των 24.000 ευρώ πλέον Φ.Π.Α.

3. Η αμοιβή θα κατατίθεται τμηματικά με την παράδοση εκάστης μηνιαίας έκθεσης πεπραγμένων.

4. Κατά την εκτέλεση της σύμβασης, ο ανάδοχος υποχρεούται να τηρεί τις υποχρεώσεις του που απορρέουν από το νόμο και τη σύμβαση.

5. Προϋπόθεση για την πραγματοποίηση της κάθε πληρωμής είναι να υποβληθούν τα απαραίτητα παραστατικά. Η πληρωμή θα γίνεται με τραπεζική κατάθεση, μετά την προσκόμιση των νόμιμων δικαιολογητικών που προβλέπονται από τον νόμο.

6. Οι πληρωμές υπόκεινται σε παρακράτηση φόρου εισοδήματος και λοιπών κρατήσεων, όπως προβλέπει ο νόμος.

**Ο ΠΡΟΕΔΡΟΣ**

**ΠΑΝΤΕΛΗΣ ΜΕΣΣΑΡΟΠΟΥΛΟΣ**